II към същия регламент и посочени в същия член, в зависимост от съответния вид продукти. В глави 39 (образец BOV-SEM-A-ENTRY), 42 (образец BOV-OOCYTES-EMB-A-ENTRY), 48 (образец OV/CAP-SEM-A-ENTRY) и 50 (образец OV/CAP-OOCYTES-EMB-A-ENTRY) от посоченото приложение се установяват образци на ветеринарни здравни сертификати за въвеждане в Съюза на пратки с определени зародишни продукти. Текстът в поле I.27 от забележките към част I от посочените образци следва да бъде изменен, за да включва описание на изследванията за инфекция с вируса на болестта син език и за епизоотична хеморагична болест.
 (16)
 Освен това следва да бъде поправено погрешното номериране в точка II.2. в образец BOV-OOCYTES-EMB-A-ENTRY, установен в глава 42 от приложение II към Регламент за изпълнение (ЕС) 2021/403.
 (17)
 Освен това в член 20 от Регламент за изпълнение (ЕС) 2021/403 се посочва образецът на ветеринарен здравен сертификат за въвеждане в Съюза на пратки с определени зародишни продукти, изпратени след 20 април 2021 г. от центъра за съхранение на зародишни продукти (образец BOV-GP-STORAGE-ENTRY), установен в приложение II към същия регламент. Забележките в този образец следва да бъдат коригирани, така че текстът да включва не само сперма от говеда, но и овоцити и ембриони от тези животни.
 (18)
 В член 21 от Регламент за изпълнение (ЕС) 2021/403 се предвижда, че ветеринарните здравни сертификати, които трябва да се използват при въвеждане в Съюза на определени видове зародишни продукти от овце и кози, съответстват на един от образците, установени в приложение II към същия регламент и посочени в същия член. В глава 53 от посоченото приложение се установява образецът на ветеринарен здравен сертификат за въвеждане в Съюза на пратки с определени зародишни продукти, изпратени след 20 април 2021 г. от центъра за съхранение на зародишни продукти (образец OV/CAP-GP-STORAGE-ENTRY). Забележките в този образец следва да бъдат коригирани, така че текстът да включва сперма, овоцити и ембриони не само от овце, но и от кози.
 (19)
 В член 22 от Регламент за изпълнение (ЕС) 2021/403 се предвижда, че ветеринарните здравни сертификати, които трябва да се използват при въвеждане в Съюза на определени видове зародишни продукти от свине, съответстват на един от образците, установени в приложение II към същия регламент и посочени в същия член. В глава 54 от посоченото приложение се установява образецът на ветеринарен здравен сертификат за въвеждане в Съюза на пратки със сперма от нерези, събрана, обработена и съхранявана в съответствие с Регламент (ЕС) 2016/429 и Делегиран регламент (ЕС) 2020/692 след 20 април 2021 г., изпратени от центъра за събиране на сперма, в който е събрана спермата (образец POR-SEM-A-ENTRY). Погрешните упоменавания на държава членка вместо на трета държава или територия в точки II.4.8.3. и II.4.9.3. от този образец следва да бъдат поправени.
 (20)
 В член 23 от Регламент за изпълнение (ЕС) 2021/403 се предвижда, че ветеринарните здравни сертификати, които трябва да се използват при въвеждане в Съюза на определени видове зародишни продукти от еднокопитни животни, съответстват на един от образците, установени в приложение II към същия регламент и посочени в същия член. В глави 59 и 63 от посоченото приложение се установяват образци на ветеринарни здравни сертификати за въвеждане